Tunnistautumisen periaatteena on, että todistat oman henkilöllisyytesi tunnistautuessasi. Sähköinen tunnistautuminen mahdollistaa henkilökohtaisten asioittesi hoitamisen verkossa. Sen avulla pystyt esimerkiksi tarkastelemaan ja uusimaan reseptejä, hoitamaan veroasioitasi ja maksamaan laskuja. Yksi tapa tunnistautua on käyttää pankkitunnuksia. Nordean pankkitunnukset, joissa on vahva sähköinen tunniste eli E-tunniste, mahdollistavat vahvan tunnistautumisen viranomaisten, kuten Kelan ja Omaveron sekä muiden kolmannen osapuolen palveluihin.